TRGOVAČKA I KOMERCIJALNA ŠKOLA „DAVOR MILAS“

OSIJEK, Ivana Gundulića 38

OIB: 89468411110

KLASA: 112-02/24-01/64

URBROJ: 2158-49-01-24-1

Osijek, 4. listopada 2024.

Na temelju članaka 99. Zakona o odgoju i obrazovanju u osnovnoj i srednjoj školi („Narodne novine“ broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.), Zakona o osobnoj asistenciji („Narodne novine“ broj: 71/23.), Pravilnika o pomoćnicima u nastavi i stručnim komunikacijskim posrednicima („Narodne novine br. 85/24.), Trgovačka i komercijalna škola “Davor Milas“, Osijek (u daljnjem tekstu: Škola), objavljuje

**NATJEČAJ  
  
za zapošljavanje osoba za obavljanje poslova pomoćnika u nastavi za učenike s teškoćama u razvoju tijekom školske 2024./2025. godine  
   
POMOĆNIK/CA U NASTAVI UČENICIMA S TEŠKOĆAMA U RAZVOJU**

Broj traženih osoba: **3 pomoćnika u nastavi**

Mjesto rada: Trgovačka i komercijalna škola „Davor Milas“, Ivana Gundulića 38, Osijek  
  
Radno vrijeme: nepuno radno vrijeme od 27 sati tjedno.  
  
Prijevoz na rad: sukladno važećim propisima/temeljni kolektivni ugovor

Vrsta ugovora: ugovor o radu na određeno vrijeme najdulje do 31 .08. 2025. godine  
   
Pojmovi koji se koriste u ovom natječaju, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Na natječaj se ravnopravno mogu javiti kandidati oba spola.  
   
**UVJETI** (sukladno čl. 21. i 23. Zakona o osobnoj asistenciji „Narodne novine“ broj: 71/23.):

* pomoćnik u nastavi mora biti **punoljetna zdravstveno sposobna osoba** koja ima **završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HOK-a**(tj. kvalifikacije stečene završetkom srednjoškolskog obrazovanja u trajanju od četiri ili više godina),
* protiv osobe nije pokrenut kazneni postupak i nije pravomoćno osuđena za neko od kaznenih djela.

U svrhu provjere opće zdravstvene sposobnosti za obavljanje poslova pomoćnika u nastavi, izabrani kandidat u postupku selekcije bit će upućen na liječnički pregled u ustanovu medicine rada radi dobivanja uvjerenja o zdravstvenoj sposobnosti, a prije sklapanja ugovora o radu.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju, sukladno čl. 21. stavak 4. Zakona o osobnoj asistenciji („Narodne novine“ broj: 71/23.). 

Poželjno:

* s iskustvom u radu kao pomoćnik u nastavi
* koje su sudjelovale u edukacijama za pomoćnika u nastavi
* s iskustvom u volontiranju.

**OPIS POSLOVA**  
  
Opis poslova pomoćnika u nastavi definiran je Pravilnikom o pomoćnicima u nastavi i stručnim komunikacijskim posrednicima („Narodne novine“ broj: 85/24.).   
  
**Pomoćnik u nastavi je** osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima sa svrhom izjednačavanja mogućnosti u obrazovanju s tendencijom osamostaljivanja učenika u školskoj sredini.  
  
**Poslovi pomoćnika u nastavi su**: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s učiteljima/nastavnicima i stručnim suradnicima te vršnjacima učenika u razredu, poslovi prema zaduženju ravnatelja ustanove nakon završetka nastavne godine, te poslovi specifični za funkcioniranje pojedinih učenika ili skupine učenika.

**DODATNA  ZNANJA I VJEŠTINE**  
Poštovanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.  
   
**NATJEČAJNI POSTUPAK**  
U prijavi na ovaj natječaj kandidat treba navesti ime i prezime, datum i mjesto rođenja, OIB, adresu stanovanja, broj telefona i po mogućnosti e-mail adresu, navesti da je prijava za radno mjesto pomoćnika u nastavi te dostaviti sve tražene priloge.  
  
Kandidati su dužni u svojoj prijavi na natječaj priložiti sljedeće dokumente u izvorniku ili neovjerenoj preslici:

* vlastoručno potpisana zamolba s navedenim osobnim podacima i nazivom radnog mjesta,
* životopis
* dokaz o državljanstvu (preslika domovnice, izvatka iz knjige državljana, osobne iskaznice ili putovnice),
* dokaz o odgovarajućem stupnju obrazovanja (presliku svjedodžbe, diplome ili potvrdu o stečenoj stručnoj spremi),
* uvjerenje nadležnog suda da se protiv kandidata ne vodi kazneni postupak ne starije od 6 mjeseci od dana objave ovog natječaja,
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave ovog natječaja)
* dokaz o iskustvu u radu kao pomoćnik u nastavi, a koje kandidati prilažu ako posjeduju takvo iskustvo,
* dokaz o završenom programu obrazovanja odraslih (osposobljavanja) za pomoćnika u nastavi, a kojeg kandidati prilažu ako ga posjeduju (potvrda, diploma, svjedodžba i slično) ili dokaz o edukaciji za pomoćnika u nastavi u trajanju od najmanje 20 sati koja je završila do 1. srpnja 2024., a kojeg kandidati prilažu ako ga posjeduju (potvrda, diploma, svjedodžba i slično),
* dokaz o stečenom iskustvu u volontiranju, a koje kandidati prilažu ako posjeduju takvo iskustvo (potvrda o volontiranju i slično)
* ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

Rok za dostavu prijava je **8 dana** od dana objave natječaja na web stranici Škole i istovremeno na web stranici Hrvatskog zavoda za zapošljavanje.Pisane prijave sa svim traženim prilozima podnose se poštom ili osobnim dolaskom na adresu škole: **Trgovačka i komercijalna škola „Davor Milas“,** **Ivana Gundulića 38, 31000 Osijek, uz naznaku „Za natječaj za zapošljavanje pomoćnika u nastavi za šk. god. 2024./2025.“.**  
Kandidatom prijavljenim na natječaj smatra se samo osoba koja ispunjava formalne uvjete iz natječaja.

Nepravodobne i nepotpune prijave, kao i prijave koje nisu vlastoručno potpisane, neće se razmatrati. Škola ne obavještava osobu o razlozima zašto se ne smatra kandidatom na natječaju.  
  
S prijavljenim kandidatima koji udovoljavaju formalnim uvjetima natječaja i koji su dostavili potpunu, pravodobnu i vlastoručno potpisanu prijavu, obavit će se razgovor u svrhu odabira kandidata za radno mjesto pomoćnika u nastavi.  
  
Razgovorom se utvrđuju sposobnosti, vještine, interesi, motivacija i osobine kandidata.  
  
Kandidati će putem web stranice Škole biti obavješteni o mjestu i vremenu održavanja razgovora u okviru ovog natječaja.  
   
Za kandidata koji ne pristupi razgovoru smatra se da je odustao od prijave na natječaj i više se ne smatra kandidatom u selekcijskom postupku.

**O rezultatima natječaja – obavijest**  
O rezultatima provedenog selekcijskog postupka u okviru natječaja kandidati će biti obavješteni putem web stranice Škole.

**Pozivanje na pravo prednosti pri zapošljavanju**  
Osobe koje prema posebnim propisima ostvaruju pravo prednosti, moraju se u prijavi pozvati na to pravo te priložiti pisane dokaze o tom statusu sukladno odredbama posebnih zakona te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta natječaja, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na internetskoj stranici Ministarstva hrvatskih branitelja, poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se u prijavi pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (»Narodne novine«, br. 84/21.), uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 49. st. 1. Zakona o civilnim stradalnicima iz Domovinskog rata, a koji su objavljeni na web-stranici Ministarstva hrvatskih branitelja, poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>  
  
Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (»Narodne novine«, br. 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) uz prijavu na natječaj dužan je, osim dokaza o ispunjavanju traženih uvjeta, priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13., 152/14., 38/18. i 32/20.) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na javni poziv poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja postupka.  
   
**Privola za obradu osobnih podataka**  
Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe selekcijskog postupka, sukladno važećim propisima o zaštiti osobnih podataka.  
**Edukacija/osposobljavanje**  
Odabrani kandidati za pomoćnika u nastavi koji nemaju završen program obrazovanja odraslih (osposobljavanja) za pomoćnika u nastavi, bit će upućeni na edukaciju koju su dužnu završiti.

**Ugovor o radu**  
S kandidatom izabranim za pomoćnika u nastavi Škola će sklopiti ugovor o radu u kojemu će biti utvrđeni poslovi, trajanje te međusobna prava, obveze i odgovornosti ugovornih strana.  
Kandidati će prilikom sklapanja ugovora o radu dostaviti na uvid originalne dokumente iz prijave.  
**Zdravstveni pregled**  
Po sklapanju ugovora o radu i početku rada u Školi, onaj pomoćnik u nastavi koji učeniku pruža pomoć pri uzimanju hrane i pića bit će upućen na obavljanje zdravstvenog (sanitarnog) pregleda.

Ravnateljica:

mr.sc. Renata Petrović

\_\_\_\_\_\_\_\_\_\_\_\_\_\_\_\_\_\_\_\_\_\_